Szia Dani☺

Ez lehetne vmi központi szöveg….vagy nem tom…☺

Gyerekszoba és falfestés, egyedi kézzel festett vászonképek

Hogy gyermeke ne csak este érezze magát a mesékben... Gyermekeink legjobb barátai a mesefigurák. Ezek az aranyos teremtmények megnevettetik őket, őrzik picinyeink álmát, velük fekszenek és ébrednek…

A következő menüpontokra gondoltam:

1. Bemutatkozás
2. Technika, alapanyagok, munkamenet
3. Galéria/gyerekszobák
4. Galéria/falfestés
5. Galéria/festményeim
6. Elérhetőség/árak

**Bemutatkozás menüpont:**

Kedves Látogató!

Szeretettel köszöntelek oldalamon!

Mielőtt megtekintenéd munkáimat, engedd meg, hogy bemutatkozzam.

1980-ban születtem Budapesten. Általános iskolai tanulmányaimat rajztagozaton végeztem, egy nem mindennapi képzőművész segítségével.

Úgy gondolom, a rajzolás/festés iránti szeretetemet szüleimtől, az alapokat pedig tanáromtól kaptam. Köszönöm nekik!

Az élet folytatódott, továbbtanultam teljesen más területen, és egy nap úgy éreztem hiányzik valami..

Hiányzott a festés, az alkotás. Elkezdtem hobby szinten, magamnak festegetni.

Látogattam sok-sok művészellátó boltot, és azon kaptam magam, hogy már másnak is festegetek ajándékként.

Mivel rengeteg kisgyermekes barát vesz körül, így ezen a téren is kipróbálhattam magam, életre kelthettem temérdek mesehőst, valóra váltva a picinyek álmát…

Nincs annál szebb, és jobb érzés, amikor a gyerekek tátott szájjal pillantják meg újdonsült szobájuk falát, s kedvencük nevét ismételgetve, hevesen a falra mutatnak.

*„Nézd Anyu! Ott van az ágyam fölött!...Ugye sokáig itt marad nálam?”*

Amikor mosolyogva tekint a pici a falra majd rám, akkor érzem: jó munkát végeztem…

Surányi Rita

**Technika, alapanyagok, munkamenet menüpont:**

**Technika**

* Számos technikával dolgozhatunk, díszíthetjük a falakat.

Az egyik fő technika a festés, amit végezhetünk szabadkézzel vagy sablonnal.

Használhatunk még különféle anyagokat is a festéssel kombinálva:

pl.: hungarocell, fa, antikoló lapocskák, golyók, színes tollak, gyöngyök

A kreativitásnak nincsenek határai…

Egy munkámnál például fluoreszkáló festéket használtam, ami különösképp tetszett a kisfiúnak, mivel este amikor lekapcsolták szobájában a lámpát, míg ő el nem aludt világítottak neki a figurák.

Egy másik munkámnál festettem egy nagy fát. Saját kezűleg készítettem madárkákat hungarocell golyókból, tollakból és szárított virágokból. Damillal rögzítettem a plafonhoz a fa elé, így úgy nézett ki, mintha a fa előtt repkednének a madárkák.

Sorolhatnám még megannyi ötletemet..

**Alapanyagok**

* Akril- és diszperziós festékekkel dolgozom.

Mindkettő vizes bázisú, könnyen takarítható, portalanítható.

A festést követően nagyon hamar megszárad, nem fog, és az egészségre sem ártalmas!

**Munkamenet**

* Megkeresésem után felmérem az igényeket, majd közösen a megrendelővel megtervezzük, átbeszéljük a variációkat.

Ezután én vázlatként kidolgozom ötleteimet, majd sokszoros egyeztetés után megszületik az eredmény.

A tervezés alatt e-mailen és/vagy telefonon egyeztetek a megrendelővel. Ezalatt persze megbeszéljük az árat illetve a határidőt is.

Ha mindezekkel megvagyunk, jöhet az alkotás. ☺

A szóban forgó szobát hullámpapírral vagy takarófóliával terítem le, így a padló tisztán marad.

**KÉRDÉSEK:**

1. Amiket betettem képeket, van köztük video is. Esetleg ezeket össze tudod vágni??

A hangot leszedni alóla illetve lehet hogy világosítani kellene…ha egyáltalán lehet ezeket.

1. Itthonról bele tudok majd nyúlni a lapba? Csak annyira szeretnék hogy képeket esetleg még feltenni, vagy ha bármi változtatás van..
2. Jópofa ikonok a menüpontokhoz??? (nem tudom mire gondolok, sztem neked nagyobb ehhez a fantáziád.
3. Ahogy a képekre kattintanak, valahogy trükkösen jöjjenek elő a képek???
4. Google-láthatóságú lesz a honlap???? Ezt nagyon szépen írtam, de sztem tudod mire gondolok..:-)